Държавен вестник, бр. 98, 2008 г., стр. 16

С Т Р .  16
Д Ъ Р Ж А В Е Н   В Е С Т Н И К
Б Р О Й  98
(4) За конституиране органите на камарата
придобитият стаж като оценител, лицензиран
по реда на Наредбата за анализите на правното
състояние и приватизационните оценки и за
условията и реда за лицензиране на оценители,
се признава за професионален стаж по смисъла
на този закон.
§ 3. Учредителното събрание приема устав
на камарата и Кодекс за професионална етика
на независимите оценители. Проектите на ус-
тав и на Кодекс за професионална етика се из-
готвят от инициативния комитет и се огласяват
публично на интернет страницата на Минис-
терството на икономиката и енергетиката най-
късно 7 дни преди датата на събранието.
§ 4. Учредителите се вписват в регистъра към
Камарата на независимите оценители при ус-
ловията на § 5, ал. 1.
§ 5. (1) В срок една година от влизането в
сила на закона лицата, получили лиценз за оце-
нители от Агенцията за приватизация по реда
на Наредбата за анализите на правното състо-
яние и приватизационните оценки и за услови-
ята и реда за лицензиране на оценители, се впис-
ват в регистъра по чл. 15 по право, след подава-
не на заявление с приложен лиценз.
(2) След изтичането на срока по ал. 1 оценки
могат да се извършват само от оценители, впи-
сани в регистъра по чл. 15.
§ 6. В Закона за приватизация и следприва-
тизационен контрол (обн., ДВ, бр. 28 от 2002 г.;
изм., бр. 78 от 2002 г., бр. 20, 31, 39, 46 и 84 от
2003 г., бр. 55 и 115 от 2004 г., бр. 28, 39, 88, 94,
103 и 105 от 2005 г., бр. 36, 53, 72 и 105 от 2006 г.,
бр. 59 от 2007 г. и бр. 36 и 65 от 2008 г.) се правят
следните изменения и допълнения:
1. В чл. 5, ал. 2 се създава изречение второ:
“Изготвянето на оценки се възлага на незави-
сими оценители съгласно Закона за независи-
мите оценители.”
2. В чл. 26:
а) в ал. 2, изречение първо думите “оцените-
ли, определени по реда на чл. 5, ал. 2” се заме-
нят с “независими оценители съгласно Закона
за независимите оценители”;
б) алинея 5 се изменя така:
“(5) Методите, обхватът и условията за из-
вършване на приватизационните оценки, както
и съдържанието на анализите на правното със-
тояние се определят от Министерския съвет.”
§ 7. Законът влиза в сила един месец след
обнародването му в “Държавен вестник”.
Законът е приет от 40-то Народно събрание
на 30 октомври 2008 г. и е подпечатан с офици-
алния печат на Народното събрание.
Председател на Народното събрание:
Георги Пирински
5403
УКАЗ № 315
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” За-
конът за енергийната ефективност, приет от ХL
Народно събрание на 30 октомври 2008 г.
Издаден в София на 5 ноември 2008 г.
Президент на републиката: Георги Първанов
Подпечатан с държавния печат.
Министър на правосъдието: Миглена Тачева
ЗАКОН
за енергийната ефективност
Г л а в а  п ъ р в а
ОБЩИ ПОЛОЖЕНИЯ
Чл. 1. (1) Този закон урежда обществените
отношения, свързани с провеждането на дър-
жавната политика за повишаване на енергий-
ната ефективност при крайното потребление на
енергия и предоставянето на енергийни услуги.
(2) Законът се прилага за крайното потреб-
ление на енергия от въоръжените сили, докол-
кото не противоречи на Закона за отбраната и
въоръжените сили на Република България или
на друг специален закон.
(3) Законът не се прилага за крайното пот-
ребление на енергия от:
1. инсталациите за категориите промишле-
ни дейности по чл. 131в от Закона за опазване
на околната среда;
2. транспортните средства във въздушния и
водния транспорт.
Чл. 2. Законът има за цел повишаване на
енергийната ефективност като основен фактор
за повишаване конкурентоспособността на ико-
номиката, сигурността на енергийните достав-
ки и опазването на околната среда чрез:
1. използване на система от дейности и мер-
ки за повишаване на енергийната ефективност
при крайните потребители на енергия;
2. развитие на пазара на енергийните услуги
и извършване на дейности и мерки за повиша-
ване на енергийната ефективност при крайните
потребители от търговците с енергия.
Г л а в а  в т о р а
ФУНКЦИИ НА ДЪРЖАВАТА ЗА ПОВИША-
ВАНЕ НА ЕНЕРГИЙНАТА ЕФЕКТИВНОСТ
Раздел I
Органи за управление
Чл. 3. (1) Държавата упражнява функциите си
за повишаване на енергийната ефективност чрез
Народното събрание и Министерския съвет.
(2) Народното събрание приема Национал-
на стратегия по енергийна ефективност на Ре-
публика България, която определя национал-
ната индикативна цел за енергийни спестява-